'Maandstonde dra by tot my besering' | Netwerk24
23 Mei 2019 05:54
Engeland se onderkaptein, Jordan Nobbs. Foto: Getty Images
Nobbs (26) gaan vanjaar se Wêreldbekertoernooi misloop nadat sy haar knie in November beskadig het.
BBCSport berig sy glo haar maandstonde, wat begin het die oggend van 'n wedstryd teen Everton, het 'n "beduidende rol" in haar besering gespeel.
"Ek het tot en met my besering nie besef hoe baie vroue dieselfde oorkom tydens hul menstruele siklus nie," sê sy.
Navorsing dui daarop dat ACL-beserings, die ernstigste soort onder knie-kwale, meer algemeen is onder vrouesportlui as mans.
'n Bydraende faktor is dat estrogeen – 'n hormoon wat vrygestel word tydens menstruasie – 'n toename van buigbaarheid in gewrigte kan veroorsaak, wat tot erger skade kan ly as sportlui 'n knie swik.
"Ek was baie moeg die week in die aanloop tot daardie wedstryd en dit was die eerste dag van my menstruele siklus," sê die Engelse onderkaptein.
"Ek kan nie met sekerheid sê dit was die oorsaak nie, maar dit is 'n feit dat baie vroue 'n knie beseer het terwyl hulle op hul menstruele siklus was.
"Ek weet nie of dit die oorsaak was nie, maar dit was vir seker 'n bydraende faktor."
Back on the road to recovery ???? Everyone has been indescribable ?? Tough times ahead, but I can't thank you all enough for the support
A post shared by Jordan Nobbs (@jordannobbs) on Dec 4, 2018 at 9:41am PST
Die Engelse sportinstituut het 'n "SmartHer"-veldtog begin wat vroue se gesondheid en ondersteuning aan sportlui prioritiseer.
"Hoeveel weet ons klubs, fisio's en sportwetenskaplikes werklik van ons welstand wanneer ons op ons menstruele siklusse is?" sê Nobbs, wat 56 wedstryde vir haar land gespeel het.
"Daar moet meer navorsing gedoen word sodat vroue wat oefen of speel, soveel moontlik kan doen om die risiko van beserings te beperk."